# โอเอสตัง
โอเอสตัง  เป็นกลุ่มของตัวการ์ตูนที่ถูกสร้างขึ้นโดยศิลปินมือสมัครเล่น ที่ใช้กระดานสนทนาฟุทาบะแชนแนล ซึ่งกระดานสนทนามีชื่อว่า nijiura โดยแรกเริ่มนั้นโอเอสตังแต่ละตัวเป็น มาสคอตของระบบปฏิบัติการต่างๆ ซึ่งส่วนมากเป็นระบบปฏิบัติการตระกูลวินโดวส์ ระบบปฏิบัติการส่วนใหญ่จะถูกวาดให้เป็นผู้หญิง โดยระบบปฏิบัติการวินโดวส์ทั้งหมดเป็นพี่น้องกัน สำหรับคำอ่าน โอเอสตัง นั้นมาจาก OS (Operating System) รวมกับ たん (ตัง) โดยคำว่า ตัง กร่อนเสียงมาจากคำว่า ちゃん (จัง) ซึ่งเป็นคำที่ใช้ต่อท้ายชื่อ เพื่อแสดงความสนิทสนมหรือเอ็นดูต่อผู้ที่ถูกเรียก 

 ประวัติ 
โอเอสตังเริ่มต้นขึ้นจากความพยายามสร้างตัวการ์ตูน เพื่อแสดงความคิดเห็นอันเป็นที่ยอมรับกันของผู้ใช้หลายๆ คนในฟุทาบะแชนแนล ว่าวินโดวส์เอ็มอีเป็นระบบปฏิบัติการที่ไม่เสถียร และมักหยุดการทำงานอย่างกะทันหันบ่อยๆ ผู้ใช้กระดานสนทนาจึงอุปไมยว่าวินโดวส์เอ็มอี เป็นเด็กผู้หญิงที่ร่างกายอ่อนแอและซุ่มซ่าม นำไปสู่การสร้างเอ็มอีตัง และโอเอสตังตัวอื่นๆ โดยมีหลักฐานว่าเอ็มอีตังปรากฏตัวตั้งแต่วันที่ 6 สิงหาคม 2546 เป็นต้นมา

ภายหลังจากนั้นก็มีการสร้างมาสคอตตัวอื่นๆ ตามมา ไม่ว่าจะเป็นโปรแกรม เว็บเบราว์เซอร์ ฮาร์ดแวร์ เครื่องเล่นเกม หรือแม้กระทั่งชื่อไฟล์ ก็มีมาสคอตออกมาใช้กันในกระดานสนทนา ดังนั้นจึงอาจเรียกได้ว่ามาสคอตที่เกิดจากกระดานสนทนา ที่ออกแบบโอเอสตัง ได้ขยายให้คำว่าโอเอสตัง หมายรวมครอบคลุมไปถึงมาสคอตตัวอื่นๆ ด้วย แม้ว่าตัวมาสคอตเองจะไม่ใช่ตัวแทนของ ระบบปฏิบัติการก็ตาม

 กระดานสนทนา Nijiura บนฟุทาบะแชลแนล 
นักวาดนิรนามในกระดานสนทนาฟุทาบะแชนแนล ได้เสนอเป็นการ์ตูนออกมา และเป็นเรื่องราวที่เกี่ยวกับโทชิอากิ ที่เป็นเจ้านายของเหล่าโอเอสตัง ซึ่งชื่อโทชิอากิเป็นชื่อที่ตั้งไว้เป็น ค่ามาตรฐานของกระดานสนทนาฟุทาบะแชลแนล สำหรับผู้ใช้ที่ไม่ได้ลงทะเบียน โดยนักเขียนนิรนามได้เสนอผลงานของตน และออกแบบกลุ่มตัวละครผู้หญิง ที่เป็นตัวแทนของระบบปฏิบัติการทุกระบบที่โทชิอากิเป็นเจ้าของ แต่ไม่ได้ให้คำอธิบายว่าเหล่าตัวละครเหล่านั้น เกิดขึ้นมาได้อย่างไร ซึ่งกลุ่มตัวละครผู้หญิงกลุ่มแรกที่ออกแบบมาเป็นตัวแทนของระบบปฏิบัติการได้เรียกว่า โอเอสตัง

โอเอสตังกลุ่มแรกที่สร้างขึ้นมาจากกระดานสนทนาฟุทาบะแชลแนล เป็นโอเอสตังที่เป็นตัวแทนของระบบปฏิบัติการวินโดว์ ซึ่งนักเขียนนิรนามได้ออกแบบให้โอเอสตังแต่ละตัว เป็นพี่น้องกัน หรือเป็นครอบครัวเดียวกัน ซึ่งเริ่มแรกประกอบไปด้วย 3.1 • NT • 95 • CE • 98&98SE • ME • 2000 • XP • server 2003 เป็นตัวละครที่อาศัยอยู่ที่เดียวกับ เจ้านายของเธอ คือ โทชิอากิ ซึ่งในการ์ตูนที่นักวาดนิรนามเสนอแนวคิดนี้ออกมาว่า เหล่าโอเอสตังไม่ได้ช่วยเหลือโทชิอากิ ในเรื่องเกี่ยวกับคอมพิวเตอร์เท่านั้น แต่ว่าพวกเธอยังมีกิจกรรมอื่นที่ทำร่วมกัน และดำเนินเรื่องราวต่างๆ ภายในบ้าน ซึ่งแนวคิดนี้ได้รับการยอมรับจากผู้ใช้ และนักวาดนิรนามคนอื่นๆ บนกระดานสนทนา คนต่อๆ ไปจึงเริ่มที่จะสร้างสรรค์ผลงานของตน โดยยึดแนวคิดแรกเริ่มนี้เป็นหลัก สร้างสรรค์ แล้วนำมาเสนอแลกเปลี่ยนกันในกระดานสนทนา นักวาดนิรนามบนฟุทาบะแชลแนล ได้ออกแบบตัวละครชายออกมาในภายหลัง (OS-kun) รวมไปถึงตัวละครที่เป็นตัวแทนของโปรแกรมต่าง อย่างเช่น Norton AntiVirus มาดำเนินเนื้อเรื่องไปพร้อมๆ กับเหล่าโอเอสตังอีกด้วย

นักวาดนิรนามได้ออกแบบให้เอ็มอีตัง ที่มักจะถือต้นหอมตลอดเวลา หรือใช้ต้นหอมเป็นอาวุธ เป็นการเปรียบเทียบถึงโปรแกรม firewall ที่นิยมใช้ที่ญี่ปุ่นที่มีชื่อว่า NEGiES ซึ่งออกเสียงคล้ายกับ negi ที่แปลว่าต้นหอม จึงกลายเป็นลักษณะเฉพาะของเอ็มอีตัง ส่วนแนวคิดการออกแบบโอเอสตัง ในส่วนของลักษณะนิสัย การกิน และขนาดของหน้าอก มาจากพื้นฐานความต้องการของระบบปฏิบัติการนั้นๆ อย่างเช่น เอกซ์พีตัง มีหน้าอกที่ค่อนข้างใหญ่กว่าโอเอสตังคนอื่นๆ แสดงให้เห็นถึง RAM เพราะว่าระบบปฏิบัติการวินโดว์เอกซ์พี มีพื้นที่เก็บข้อมูลที่มาก ส่วนทูเคตังจะมีขนาดที่ใกล้เคียงกับเอกซ์พีตัง ในขณะที่ 3.1 จะมีขนาดเล็กที่สุด ความชาญฉลาดและลักษณะนิสัยที่ไฮเปอร์เล็กๆ แสดงถึงลักษณะของวินโดว์เอกซ์พี ที่ต้องการที่จะอัปเดตตัวเองอยู่ตลอดเวลา 

อีกแนวคิดหนึ่งที่เกี่ยวกับขนาดหน้าอกของเอกซ์พีตัง ได้ให้ความเห็นว่า มีความเกี่ยวข้องกับ ลักษณะการแสดงข้อมูลทั้งหมด ของวินโดว์เอกซ์พีที่เป็น GUI (graphical user interface) ที่สามารถใช้งานได้ง่ายและดูดี ซึ่งจะแตกต่างกับ DOS ที่มีแต่คำสั่งทาง command prompt อย่างเดียว ขนาดหน้าอกของเอกซ์พีตังกับ 3.1 จึงแตกต่างกันอย่างมาก ส่วนกระบวนการแสดงข้อมูลอื่นๆ จะใช้เป็นพื้นในการออกแบบลักษณะนิสัย ในส่วนของรายละเอียดปลีกย่อยลงไป ซึ่งเอกซ์พีตังยังมีนิสัยที่กินไม่หยุด จนบางครั้งในการ์ตูน จะแสดงให้เห็นถึงเอกซ์พีตังที่น้ำหนักเกินอยู่บ่อยๆ

 กระดานสนทนา +Nijiura+ 
หลังจากที่โอเอสตังเริ่มเป็นที่รู้จักแล้ว กระดานสนทนาอื่นก็เริ่มที่จะออกแบบโอเอสตังบ้าง โดยมีทั้งที่ยึดแนวคิด ของกระดานสนทนาฟุทาบะแชนแนล และที่สร้างสรรค์ขึ้นมาเองใหม่ บนกระดานสนทนาฟุทาบะแชลแนลได้ออกแบบตัวละคร ที่เป็นตัวแทนของระบบปฏิบัติการแมคอินทอชของบริษัทแอปเปิ้ล ให้มาเป็นน้องๆ ของเหล่าโอเอสตังอีกที ซึ่งจะแตกต่างกับแแนวคิดของกระดานสนทนา +Nijiura+ ซึ่งกระดานสนทนานี้ไม่ได้อยู่บนฟุทาบะแชลแนล (ฟุทาบะแชลแนล มีกระดานสนทนาชื่อ Nijiura) กลุ่มนักวาดนิรนามบนกระดานสนทนา +Nijiura+ ได้ออกแบบให้ระบบปฏิบัติการของ Mac เป็นเนโกะมิมิ (catgirl) ซึ่งประกอบไปด้วย Cheetah • Puma • Jaguar • Panther • Tiger • Leopard และได้ออกแบบวินโดว์วิสต้าตามแนวคิดของกลุ่มตัวเองอีกด้วย ในส่วนของแม็คตังของทางฟุทาบะแชลแนล และ +Nijiura+ จึงมีแนวคิดที่แตกต่างกัน และผู้ใช้บางกลุ่มบนกระดานสนทนา +Nijiura+ ก็ไม่ชอบโอเอสตังตระกูลวินโดว์ กลุ่มนักวาดนิรนามของกระดานสนทนา +Nijiura+ ได้พยายามออกแแบบวิสต้าที่กำลังพัฒนาในแต่ละรุ่นให้มีมาสคอตออกมา อย่างเช่น Ultimate • Home Premium • Home Basic • Business and Enterprise

 ปัญหาลิขสิทธิ์ 
ปัญหานี้เริ่มต้นขึ้น เมื่อเหล่ากลุ่มนักวาดการ์ตูนโดจิน ที่เรียกตัวเองว่า Deja Vu artworks ออกมาอ้างว่ากลุ่มตนเป็นผู้ที่ริเริ่มสร้างตัวละครหลายตัว และพยายามจะให้ตัวละครหลายตัว เป็นลิขสิทธิ์ของกลุ่มตน ส่วน Netrunner ก็อ้างในกรรมสิทธิ์ใน ME-tan ว่าตนเป็นผู้ออกแบบคนแรก อีกกลุ่มหนึ่งที่มีปัญหาคือกลุ่ม Trouble windows USA ซึ่งเป็นกลุ่มนักวาดชาวญี่ปุ่น ที่ไปสร้างผลงานที่สหรัฐอเมริกา และได้ออกแบบโอเอสตังหลายตัวโดยใช้แนวคิดของตัวเอง ซึ่งพยายามทำให้เข้ากับตัวละครซูเปอร์ฮีโร่ที่นั่น คือ มักจะเป็นตัวละครที่มีกล้าม หรือแต่งชุดดคล้ายกับชุดทางทหาร ซึ่งได้ออกแบบตัวละครหลายตัวแทนเครื่องเสียง แต่ว่ากลุ่ม Trouble windows USA ก็ถูกทางฝ่ายเจ้าของลิขสิทธิ์เครื่องเสียงเหล่านั้น ฟ้องร้องเรียกค่าเสียหาย

 รายชื่อมาสคอตบนกระดานสนทนา 
 ชื่อ  เป็นตัวแทนของ  รายละเอียดมาสคอต วิน3.1  Win3.1 Windows 3.0 • Windows 3.x • WfW 3.1 มีแมวดำเป็นคู่หู ซึ่งแมวดำเป็นมาสคอตของ DOS ภายหลังได้พัฒนาเป็นดอสตัง  เอ็นทีซัง  NT-san • Inu-T Windows NT Workstation Server 3.0-4.0 • Windows New Technology เธอเปรียบได้กับเป็นแม่ของ เอ็มอีตัง ทูเคตัง และเอกซ์พีตัง ในบางเวอร์ชัน มีการออกแบบเธอให้มีหูเหมือนสุนัขด้วย เนื่องจาก NT คนญี่ปุ่นจะอ่านว่า "เอนุที" ซึ่งการออกเสียงใกล้เคียงกับคำว่า "อินุที" โดย "อินุ" มีหมายความว่า สุนัข ในภาษาญี่ปุ่น วิน95  Win95 • Chicago Windows 95 versions 4.00.950 - 4.03.1212 ออกแบบมาเป็นตัวแทนของระบบปฏิบัติการที่เก่าที่สุดที่เป็น 32 บิท จึงแสดงให้อยู่ในรูปสาวน้อยในชุดกิโมโน ซึ่งเป็นชุดประจำชาติของญี่ปุ่น เรียกว่า ฮาคามะ มีความหมายแฝงเปรียบเทียบได้กับวินโดวส์ 95 ที่ไม่คุ้นเคย หรือไม่ได้รองรับกับ USB หรืออินเทอร์เน็ต เธอมักจะถือดาบคาตานะ และมีอีกบุคลิกหนึ่งที่ก้าวร้าว ที่พร้อมจะต่อสู้ตลอดเวลา ซีอีตัง  CE-tan • WinCE • Wince  Windows CE 1.0-5.0 • Windows Consumer Electronics • Windows Compact Edition • Windows Mobile • Pocket PC เธอเป็นผู้เดียวที่ถูกออกแบบมาให้มีปีกบินได้ ฮัจจัง  Hacchan Windows 98 ชื่อเล่นของเธอก็คือ ฮัจจัง ซึ่งมาจากเลข 8 (ฮาจิ) ออกแบบมาให้คู่กับ เซ็จจัง ที่คล้ายๆ จะเป็นน้องสาวฝาแฝด เซจจัง  Secchan Windows 98 Second Edition ได้รับการออกแบบมาให้คล้ายกับ จะเป็นน้องสาวฝาแฝดของฮัจจัง หน้าตาค่อนข้างเด็กกว่าเธอมีลักษณะนิสัยที่กระตือรือร้น มากกว่า ฮัจจัง พี่สาวของเธอ ชื่อเล่นของเธอมาจากตัวอักษร SE เอ็มอีตัง  ME-tan • Emui-chan • Trouble Windows Windows ME • Windows Millennium • Windows Millennium Edition มีชื่อเสียงที่ไม่ดีในเรื่องขาดความเสถียร และเชื่อถือไม่ค่อยได้ สัญลักษณ์เครื่องหมายตกใจบนหน้าอกของเธอ หมายถึงสัญลักษณ์ของระบบปฏิบัติการวินโดว์เอ็มอี ที่มักแสดงออกมาในเวลาที่ประมวลผลผิดพลาด (error) เธอมักจะทำข้าวของเสียหาย เวลาพยายามจะทำอะไรซักอย่าง สร้างความปวดหัวให้พี่น้องของเธอเสมอ เป็นการเปรียบเทียบระบบปฏิบัติการวินโดว์เอ็มอี ที่มักจะค้าง (Freeze) หรือผิดพลาดได้ง่ายๆทว่าด้วยบุคลิกที่ซุ่มซ่าม บวกกับใบหน้าที่น่ารัก ทำให้เธอถูกจัดว่าเป็น โอเอสตัง ที่น่ารักที่สุดคนหนึ่ง ทูเคตัง  2K-tan Windows 2000 Professional • Win2K • Windows NT 5 • Server • Advanced Server บุคลิกฉลาด สุขุม จริงจัง เชี่ยวชาญและไว้ใจได้ ทุ่มเททุกสิ่งทุกอย่างให้กับเทคโนโลยี เปรีบยเทียบได้กับระบบปฏิบัติการรุ่นนี้ที่แม่นยำ และคงเส้นคงวา เสื้อสีน้ำเงินของเธอ หมายถึงสีที่ตั้งไว้เป็นค่ามาตรฐานของหน้าจอ ทูเคตังต้องยุ่งอยู่ตลอดเวลา กับการควบคุมพฤติกรรมของเอ็มอีตัง พี่สาวจอมเปิ่นของเธอ ลึกๆ แล้วเธอค่อนข้างอิจฉาเอกซ์พีตัง ที่มีเสน่ห์มากกว่าเธอ ซาเซโกะ  Saseko • XP-tan XP • XP-Pro • Windows Experience • Whistler นอกจากใบหน้าที่น่ารักแล้ว เธอยังมีรูปร่างที่เซ็กซี่อีกด้วย แถมยังขยันสุดๆ เธอใส่ชุดที่ค่อนข้างฟิต ทำให้หน้าอกที่ค่อนข้างใหญ่ของเธอยิ่งโดดเด่น เปรียบเทียบกับระบบปฏิบัติการวินโดวส์เอกซ์พี ที่มีความจุค่อนข้างมาก ซาเซโกะค่อนข้างกินจุ จึงมักจะแอบขโมยของกินของพวกพี่สาวเธออยู่เสมอๆ เธอมีบุคลิกที่ไร้เดียงสาเล็กๆ และเป็นที่อิจฉาเล็กน้อยสำหรับโอเอสตังคนอื่นๆ โฮเมโกะ  Homeko Windows XP Home นิสัยค่อนข้างจะลามก (พอๆ กับด็อกเตอร์นอร์ตัง) ชอบวาดการ์ตูนมีความรู้สึกที่ค่อนข้างจะใกล้ชิดกับ โฮเมโอะ น้องชายที่มักสับสนในเพศของตัวเอง วิสตัง  Vistan Windows Vista รูปแบบการดีไซด์ที่เป็นที่รู้จักมากที่สุดคือ เด็กผู้หญิงผมยาว ผูกผมด้วยคลิบสีส้ม-ดำสองข้าง ตรงกลางคลิบมีสัญลักษณ์วัวกระทิง ลักษณะนิสัยที่แท้จริงของเธอ ยังคงเป็นประเด็นร้อนอยู่ ที่แฟนๆ ยังสรุปไม่ได้ ซาบะตัง  Saba-tan • Saba Windows 2003 Server • Windows.NET Server • Whistler Server ที่มาของชื่อเธอมาจาก คำว่าเซิร์ฟเวอร์ในภาษาญี่ปุ่น ออกเสียงว่า ซาบะ (saaba) ด้วยความที่ร่างกายของเธอเป็นปลาซาบะ เธอจึงมักจะโดนแมวไล่กวดอยู่เสมอๆ ในการตูนล้อเลียนของญี่ปุ่น (โดจินชิ) มีตอนที่ซาบะตัง จะถูกวิน95 ทำเป็นอาหาร เธอสลบอยู่บนหม้อ โดยที่วิน95 ถือมีดเตรียมจะแล่เธอออกมาทำหม้อไฟ ให้ทูเคตังกับเอ็มอีตังกิน ไม่มีใครรู้ว่าเธอหนีมาจากสถานการณ์นั้นยังไง ทั้งที่เธอสลบอยู่ ในขณะที่วิน95 ก็พร้อมจะหั่นเธอเป็นชิ้นๆ แม็คตัง  MacOS Mac OS ทุกเวอร์ชัน มีแอปเปิลอยู่บนหัว บางครั้งในมือจะถือระเบิดอยู่ด้วย ซึ่งระเบิดเป็นสัญลักษณ์มาตรฐานของแมคอินทอช เวลาประมวลผลผิดพลาด เธอมีบุคลิกที่ก้าวร้าว โหด และโมโหร้ายมักจะใช้ระเบิดเล่นงานพวกวินโดวส์ตังอยู่เสมอๆ เปรียบเทียบถึงการแข่งขันแย่งชิงตลาดอย่างดุเดือด ระหว่างบริษัทไมโครซอฟ กับบริษัทแอปเปิลเธอประกาศตัว เป็นศัตรูอย่างชัดเจนกับวิน95 โซนาตะซัง  Sonata • Sonata Sensei • 9ne-san Mac OS 9 เธอจะแตกต่างกับแม็คตังคนอื่นๆ ตรงที่เธอมักจะแสดงท่าทีที่เป็นมิตร กับพวกสาวๆ วินโดวส์ตังมักจะไปไหนมาไหนกับเอ็มอีตัง และเอกซ์พีตัง อยู่เสมอๆ งานอดิเรกของเธอ คือ วาดรูป ชีต้าห์ตัง  Cheetah-tan Mac OS X v10.0 เดิมที Mac OS9 ต้องการเพียง 64 MB แต่ว่า Mac OSX Cheetah ต้องการถึง 128 MB พูม่าตัง  Puma-tan Mac OS X v10.1 บุคลิกขี้อาย เงียบขรึม ไม่ค่อยระวังเนื้อระวังตัว เปรียบเทียบถึงรุ่นนี้ที่เสถียร เล็ก เและเงียบกว่าชีต้าห์ตัง จากัวร์ตัง  Jaguar-tan Mac OS X v10.2 บุคลิกค่อนข้างแอ๊บแบ๊ว แต่สวมเสื้อหนังแนวเอสเอ็ม มีท่าทีที่เชื่องกว่าไทเกอร์ตัง น้องสาวของเธอ มีความเสถียรยิ่งกว่าพูม่าตัง แพนเทอร์ตัง  Panther-tan Mac OS X v10.3 ผิวเข้มแต่เปี่ยมไปด้วยเสน่ห์ของผู้ใหญ่ เป็นสาวแม็คตังคนเดียวที่มีผิวสี เพื่อสื่อไปเห็นเห็นภาพของเสือดำบุคลิกเป็นผู้ดีที่มีสง่าราศี และมีเสน่ห์ชวนให้ลุ่มหลง ลักษณะนิสัยเป็นมิตรแต่แข็งแกร่ง และมีความทะเยอทะยานสูง ไทเกอร์ตัง  Tiger-sama Mac OS X v10.4 บุคลิกเป็นสาวน้อยร่าเริงแจ่มใส เปี่ยมไปด้วยพลังของวัยใสบางคนได้ออกแบบเธอให้โตขึ้นมาอีก ไทเกอร์ตัง จะเป็นมิตรกับพวกสาวๆ วินโดว์ตัง มากกว่าพวกแม็คตังคนอื่นๆ ดอสตัง  DOS-tan MS-DOS 1.0 - 8.0 เป็นตัวละครหายาก รูปร่างเป็นเด็กผู้หญิงระดับอนุบาลตัวเล็กๆ ที่ขี้อายมากๆ มักคอยแอบมองอยู่หลังกำเพง ในมือจะถือคีย์บอร์ดอยู่ตลอดเวลา เปรียบเทียบกับระบบปฏิบัติการดอส ที่รับคำสั่งทางคีย์บอร์ดอย่างเดียว ลีนุกซ์ตัง  Linux-tan Linux (generic) เธอจะสวมชุดออกรบและถือหอก เปรียบเทียบถึงระบบการป้องกัน การเจาะข้อมูลระดับสูง ลีนุกซ์ตังมีท่าทีที่เป็นมิตรกับสาวๆ วินโดวส์ตัง แต่ว่าวิน95 ไม่ชอบเธอเอามากๆ ดอกเตอร์นอร์ตัง  Dr.Norton Symantec Norton AntiVirus • Norton Ghost system recovery tool ดอกเตอร์นอร์ตังจะอยู่ในรูปวิญญาณหมอลามก โรคจิต เปรียบเทียบกับระบบกู้คืนข้อมูลของนอร์ตังในการ์ตูนล้อเลียน  (doujinshi)  พฤติกรรมอนาจารของดอกเตอร์นอร์ตัง คือ มักจะเชิญแกมบังคับให้พวกโอเอสตัง มาตรวจสุขภาพ แม้ว่าพวกเธอจะมีสุขภาพแข็งแรงอยู่ก็ตาม ด้วยจุดประสงค์ที่ต้องการให้เธอถอดเสื้อออก แล้วถ่ายรูปพวกเธอไปขายหาลำไพ่พิเศษ ดอกเตอร์นอร์ตังไม่ค่อยถูกโรคกับเอ็มอีตัง ซักเท่าไหร่ เพราะความเอ๋อของเธอ ทำเอาดอกเตอร์นอร์ตังยังรับมือไม่ไหว บัสเตอร์คุง  Busterkun Trend Micro Virus Buster ลักษณะนิสัยเหมือนกับด็อกเตอร์นอร์ตัง (ลามก) ชอบแอบดูรูปร่างของสาวๆ โอเอสตัง เปรียบเทียบกับการสแกนไวรัสของโปรแกรม บัสเตอร์คุงแอบชอบเอกซ์พีตังอยู่ แมคคาฟีตัง  Mcafee-tan McAfee Antivirus เธอเป็นที่ยอมรับมากในหมู่เพื่อนๆ ตัวละครโปรแกรมป้องกันไวรัส เพราะความที่มีเสน่ห์แบบผู้ใหญ่ของเธอ ไฟร์ฟอกซ์โกะ  Firefox-ko Mozilla Firefox เธอไม่มีความสัมพันธ์ที่เกี่ยวข้องกับโอเอสตัง แต่เป็นโมเอะซิลล่า (Moezilla) ซึ่งเป็นมาจากการผสมคำว่า โมเอะกับโมซิลล่า เธอเป็นเพื่อนสนิทกับ ทันเดอร์เบิร์ดโกะ  ทันเดอร์เบิร์ดโกะ  Thunderbird-ko Mozilla Thunderbird เธอเป็นเพื่อนสนิทกับไฟร์ฟอกซ์โกะ แต่ว่ายังไม่ดังเท่าสีและรูปแบบของชุดเธอ มาจากโลโก้ของทันเดอร์เบิร์ด เอ๊าท์ลุคตัง  Outlook-tan Microsoft Outlook เอ๊าท์ลุคตัง ทำหน้าที่ส่งจดหมายให้กับพวกโอเอสตัง แล้วคอยลบจดหมายอันตราย  กูเกิ้ลตัง  Google-tan  Google's search engine กูเกิ้ลตังเป็นตัวละครหายาก เธอจะสวมชุดนักธุรกิจหญิง ใส่กิฟรูปตัวอักศร G บางครั้งจะถือคลิปบอร์ดด้วย ไชนีสกูเกิ้ลตัง  Chinese Google-tan Google's search engine (Chinese) ความสามารถของเธอเกือบเทียบเท่ากูเกิ้ลตัง เพียงแต่ว่าเธอไม่สามารถหาข้อมูลที่เกี่ยวกับ การปฏิรูปการเมือง การปกครองของประเทศจีนได้ โทชิอากิ  Toshiaki • master • Anonymous user ชื่อที่ตั้งไว้เป็นค่า default บนกระดานสนทนา Futaba Channel นิสัยค่อนข้างลามก มักจะโพสข้อความแทะโลมเหล่าโอเอสตัน บนกระดานสนทนาเสมอๆ ในการ์ตูนล้อเลียน โทชิอากิมักจะพยายามมอมเหล้า เหล่าโอเอสตังเพื่อหาโอกาส ลวนลามพวกเธอ ไวรัสตัง  Virus-tan • Viru-tan ไวรัสคอมพิวเตอร์ทุกชนิด  ยังไม่มีข้อมูล วิกิพีตัง  Wikipe-tan Wikipedia วิกิพีตังมีแนวคิดมาจากโอเอสตัง ได้รับการออกแบบมาเป็นตัวแทนของวิกิพีเดีย ใช้เพื่อเป็นมาสคอตของโครงการวิกิการ์ตูน และต่อต้านการก่อกวนวิกิพีเดีย มีน้องสาวอีกสองคน คือ โควทตัง และ คอมมอนตัง ซึ่งเป็นตัวแทนของวิกิโควทและวิกิคอมมอน แต่เนื่องจากไม่มีความต้องการใช้งานเป็นมาสคอตจึงพบเห็นไม่บ่อยนัก